Askeza
Askeza (starogrčki: ἄσκησις (áskēsis), 'obuka') ili asketizam je životni stil kojeg karakteriše uzdržavanje od čulnih zadovoljstava, često u svrhu ostvarivanja duhovnih ciljeva. Asketi se mogu povući iz svijeta zbog svojih praksi ili nastaviti biti dio svog društva, ali obično usvajaju štedljiv način života, koji karakteriše odricanje od materijalnih dobara i fizičkih zadovoljstava, a također provode vrijeme u postu dok se koncentrišu na praksu religija ili promišljanje o duhovnim stvarima. Neki pojedinci su pokušali da se uz pomoć asketskog načina života oslobode ovisnosti o stvarima kao što su: alkohol, duhan, droge, zabava, seks, hrana, itd. Askeza je historijski promatrana u mnogim religijskim i filozofskim tradicijama kao što su: budizam, džainizam, hinduizam, islam, kršćanstvo, judaizam, stoicizam, epikurejizam i pitagorejstvo, a savremene prakse se nastavljaju među nekim religijskim sljedbenicima.